5.2.2005 Den Europæiske Unions Tidende L 33/1 (Retsakter, hvis offentliggørelse er obligatorisk) RÅDETS FORORDNING (EF, EURATOM) Nr. 202/2005 af 18. januar 2005 om ændring af forordning nr. 422/67/EØF, nr. 5/67/Euratom om lønningsregulativ for Kommissionens formand og medlemmer og for Domstolens præsident, dommere, ge- neraladvokater og justitssekretær samt for præsidenten for, medlemmerne af og justits- sekretæren i Retten i Første Instans RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 210, under henvisning til traktaten om oprettelse af Det Europæiske Atomenergifællesskab, særlig artikel 123, under henvisning til Rådets afgørelse 2004/752JEF, Euratom af 2. november 2004 om oprettelse af en ret for EU-personale- sager (), og ud fra følgende betragtninger: (1) — Ved afgørelse 2004/752/EF, Euratom knyttede Rådet til De Europæiske Fællesskabers Ret i Første Instans en retsinstans til pådømmelse af sager i forbindelse med udøvelsen af Den Europæiske Unions offentlige tjeneste, benævnt »Retten for EU-personalesager«. (2) — Ifølge artikel 225 A, sjette afsnit, i traktaten om opret- telse af Det Europæiske Fællesskab og artikel 140 B, sjette afsnit, i traktaten om oprettelse af Det Europæiske Atom- energifællesskab finder disse traktaters bestemmelser om Domstolen anvendelse på de særlige retsinstanser. (3) —Det er nødvendigt at fastsætte vederlag, pensioner og godtgørelser til præsidenten for, medlemmerne af og justitssekretæren i denne ret. (4) — Rådets forordning nr. 422/67/EØE, nr. 5/67/Euratom (?) bør derfor ændres — UDSTEDT FØLGENDE FORORDNING: Artikel 1 I forordning nr. 422/67/EØF, nr. 5/67/Euratom foretages følgende ændringer: ()) EUT L 333 af 9.11.2004, s. 7. (?) EFT 187 af 8.8.1967, s. 1. Senest ændret ved forordning (EF, Euratom) nr. 1292/2004 (EUT L 243 af 15.7.2004, s. 23). 1) Titlen affattes således: »Forordning nr. 422/67/EØE, nr. 5/67/Euratom af 25. juli 1967 om lønningsregulativ for Kommissionens formand og medlemmer, for Domstolens præsident, dommer, gene- raladvokater og justitssekretær, for præsidenten for, medlem- merne af og justitssekretæren i Retten i Første Instans, samt for præsidenten for, medlemmerne af og justitssekretæren i Retten for EU-personalesager«. 2) Følgende artikel indsættes: »Artikel 21c 1. —Med forbehold af stk. 2 og 3 finder bestemmelserne i denne forordning  vedrørende Domstolens  præsident, medlemmer og justitssekretær samt præsidenten for, medlemmerne af og justitssekretæren i Retten i Første Instans anvendelse på præsidenten for, medlemmerne af og justitssekretæren i Retten for EU-personalesager. 2. Den månedlige grundløn for præsidenten for, medlem- merne af og justitssekretæren i Retten for EU-personalesager er lig med det beløb, der fremkommer ved anvendelse af følgende procentsatser på grundlønnen for en tjenestemand ved De Europæiske Fællesskaber i lønklasse 16, tredje løntrin (lønklasse A% 16, tredje løntrin, indtil den 30. april 2006): — præsident: 104% — medlemmer: 100% — justitssekretær: 90%. 3. Det i artikel 4, stk. 3, omhandlede månedlige repræ- sentationstillæg andrager: — præsident: 554 EUR — medlemmer: 500 EUR — justitssekretær: 400 EUR. Præsidenten for Retten for EU-personalesager samt formæn- dene for afdelingerne med tre dommere oppebærer endvi- dere i deres tjenesteperiode et funktionstillæg på 500 EUR pr. måned.«